2. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1792 της 27/30 Σεπτ. 1957 Περί παροχής επιδόματος εις άπαντας τους εν ενεργεία αξιωματικούς του Στρατού Ξηράς, Β. Ναυτικού και Β. Αεροπορίας. Εκυρώθη δια του Ν.Δ. 4242/1962 (τόμ. 38Β σελ. 767). Λαβόν υπ’ όψιν πρότασιν των επί του Συντονισμού, Εθνικής Αμύνης και Οικονομικών κ.κ. Υπουργών, αποφασίζει: 1.Εγκρίνει την από 1 Οκτ. 1957 χορήγησιν εις άπαντας τους εν ενεργεία (εν ενεργώ υπηρεσία) αξιωματικούς του Στρατού Ξηράς, Βασιλικού Ναυτικού και Β. Αεροπορίας από του βαθμού του Λοχαγού – Υποπλοιάρχου – Σμηναγού (συμπε-ριλαμβανομένου) και άνω, μηνιαίου επιδόματος λόγω ειδικών συνθηκών υπηρεσίας οριζομένου κατά κατηγορίας, ως κάτωθι: Δια τους ανωτάτους και ανωτέρους εις δρχ. 900. Δια τους Λοχαγούς και τούτοις αντιστοιχούντας του Β. Ναυτικού, Β. Αεροπορίας, Λιμενικού Σώματος, Σωμάτων Ασφαλείας και Πυροσβεστικού Σώματος εις δραχ. 750. Δια τους Υπολοχαγούς και Ανθυπολοχαγούς και τους τούτοις αντιστοιχούντας του Β. Ναυτικού, Β.Α., Λ.Σ., Σωμάτων Ασφαλείας και Πυροσβε-στικού Σώματος εις δραχ. 600. Το ποσόν του επιδόματος, αυξηθέν αρχικώς δια του Β.Δ. 602 της 14/17 Σεπτ. 1962, ηυξήθη εκ νέου ως άνω δια του Β.Δ. 592/1965 (τόμ. 2Α σελ. 384,27). 2.Το επίδομα τούτο υπόκειται εις τον φόρον εισοδήματος, απαλλασόμενον πάσης υπέρ τρίτων κρατήσεως. 3.Ο τρόπος δικαιολογήσεως και πάσα αναγκαία λεπτομέρεια ορισθήσονται δι’ αποφάσεως του Υπουργού Εθνικής Αμύνης. Η παρούσα κυρωθήσεται νομοθετικώς μερίμνη του κ. Υπουργού των Οικονομικών. Εκδόσαν προς τούτο την υπ’ αριθ. 1792 παρούσαν πράξίν του, ισχύουσαν από 1 Οκτ. 1957. 